อาเซียนภิวัฒน์-ASEANizationก้าวสำคัญ ซีไอเอ็มบี ไทย
กระแสการรวมตัวเป็นประชาคมอาเซียน หรือเออีซี คือก้าวสำคัญของธนาคารซีไอเอ็มบี ไทย ที่ประกาศการขยายตัวในทุกด้านในอัตราที่เพิ่มขึ้นอย่างมีนัยสำคัญ
5 มี.ค. 2556

กระแสการรวมตัวเป็นประชาคมอาเซียน หรือเออีซี คือก้าวสำคัญของธนาคารซีไอเอ็มบี ไทย ที่ประกาศการขยายตัวในทุกด้านในอัตราที่เพิ่มขึ้นอย่างมีนัยสำคัญ 
ในปี 2556 ธนาคารวางแผนขยายตัวในทุกๆ ด้าน อาทิ สินเชื่อ 20-30% เงินฝาก 2535% รายได้จากดอกเบี้ยเติบโต 2530% รายได้ที่ไม่ใช่ดอกเบี้ย 40-60%
การเติบโตดังกล่าว สุภัค ศิวะรักษ์ ประธานเจ้าหน้าที่บริหารและกรรมการผู้จัดการใหญ่ ธนาคารซีไอเอ็มบี ไทย วาดแผนสร้างความแข็งแรงให้กับธนาคาร โดยขยายตัวทั้งลูกค้าขนาดใหญ่และลูกค้ารายย่อย
สำหรับลูกค้าขนาดใหญ่ ซีไอเอ็มบี ไทย จะใช้เครือข่ายและฐานของกลุ่มซีไอเอ็มบี ที่ใหญ่เป็นอันดับ 5 ของอาเซียน มีสาขาทั่วอาเซียนประมาณกว่า 2,000 สาขา เป็นกุญแจหลัก
กลุ่มลูกค้ารายใหญ่จะมีบริการครอบคลุมทั้งทางด้านตราสารทางการเงิน ธุรกรรมทางการเงิน วาณิชธนกิจ บรรษัทธนกิจ ฯลฯ
สุภัค กล่าวว่า ปีที่ผ่านมาธนาคารประสบความสำเร็จในการเชื่อมโยงเครือข่ายของซีไอเอ็มบี กรุ๊ป มาบริการลูกค้าขนาดใหญ่ 
“ตัวอย่างที่เกิดขึ้นได้แก่ 
การปล่อยกู้ในมาเลเซียและอินโดนีเซีย การเข้าไปบริหารเงินสดของบริษัทย่อยกลุ่มเอสซีจีในอินโดนีเซีย 8 บริษัท การปล่อยกู้กับซีพีเอฟ เพื่อซื้อหุ้น ซีพี ฮ่องกง การค้าเงิน ขายอนุพันธ์ หุ้นกู้ ตราสารหนี้ การขายหุ้นแอร์เอเชีย การขายกองทุนรวม กองทุนอสังหาริมทรัพย์ของเทสโก้ หรืออย่างเมื่อกลุ่มปิโตรนัสของมาเลเซีย ต้องการขายปั๊มปิโตรนัสในประเทศไทย ธนาคารก็เป็นที่ปรึกษาทางการเงินให้บริษัท ซัสโก้ เข้าซื้อ รวมถึงปล่อยสินเชื่อให้กับซัสโก้ด้วย” สุภัค กล่าว
ยุทธศาสตร์สำคัญของธนาคารคือ ASEANization หรืออาเซียนภิวัตน์ จากความได้เปรียบด้านเครือข่ายของกลุ่ม
นอกจากนั้น ธนาคารยังสามารถขยายธุรกิจไปยังออสเตรเลีย เกาหลี และตะวันออกกลาง หลังจากที่ซีไอเอ็มบี กรุ๊ป ไปซื้อกิจการวาณิชธนกิจที่ทำธุรกิจในประเทศเหล่านี้ 
จากเครือข่ายของซีไอเอ็มบี กรุ๊ป และการขับเคลื่อนของการรวมตัวเป็นประชาคมอาเซียน ถือว่าเป็นโอกาสของ ซีไอเอ็มบี ไทย ในการเชื่อมโยงนักธุรกิจไทยไปยังเครือข่ายที่มีอยู่ เพื่อแสวงหาโอกาสทางธุรกิจใหม่ๆ ร่วมกัน
“กลุ่มอาเซียนมีบทบาทสำคัญกับเศรษฐกิจไทยอย่างมาก โดยไทยส่งออกไปอาเซียนถึง 25 มากเป็นอันดับ 1 ในปีก่อน และนำเข้าจากอาเซียน 16 มากเป็นอันดับ 2 โดยมีมาเลเซีย อินโดนีเซีย และสิงคโปร์ เป็นคู่ค้าสำคัญ ซึ่งเครือข่ายซีไอเอ็มบี จะทำให้ธุรกิจของคนไทยในภูมิภาคนี้มีความแข็งแรง” สุภัค กล่าว
สำหรับธุรกิจรายย่อย ซีไอเอ็มบี ไทย เสียเปรียบเรื่องสาขาที่มีอยู่ในระดับ 160170 แห่ง ถือเป็นธนาคารขนาดเล็ก
ตามกลยุทธ์ที่วางไว้ก็คือ จะต้องใช้เทคโนโลยีและการสื่อสารเข้ามา ทั้งโทรศัพท์มือถือ อินเทอร์เน็ต เข้ามาเป็นช่องทางในการติดต่อใหม่ โดยใช้สาขาที่มีอยู่เป็นส่วนในการสนับสนุนหลัก
ในปีนี้ ธนาคารจะออกบัตรเครดิตและวางแผนเปิดสาขาเพิ่ม โดยเฉพาะที่ลาว ซึ่งจะเป็นสาขาต่างประเทศแห่งแรกของซีไอเอ็มบี ไทย
สุภัค กล่าวว่า ปีที่ผ่านมาธนาคารได้มีการปรับปรุงระบบต่างๆ เพื่อรองรับการขยายตัวด้านลูกค้ารายย่อย เหมือนกับการเปลี่ยนเครื่องยนต์ใหม่ 
เป้าหมายสำคัญของปีนี้ คือการขยายตัวในทุกด้าน เพื่อนำไปสู่การเติบโตอย่างรวดเร็วในปี 2015 หรือ 2558 ซึ่งเป็นปีแห่งการรวมตัวเป็นเออีซี 
ทั้งหมดคือการใช้จุดแข็งคือเครือข่ายของกลุ่มซีไอเอ็มบี เป็นก้าวกระโดดสำคัญ